
GENESIS 



Obulongwi bweshialo nende obwahandu 

IHaho khukhuchaaka Nyasaye yalonga likulu 
nende eshibala.^ 2 Neshibala shishiali nende 
obukondo tawe, khandi shiali eshikhaya, eshiilima 
nashio shialiho hekulu wolusiba;^ Roho wa- 
Nyasaye naye nabemba hekulu khumatsi. 3 Nya- 
saye naboola^ ari Obulafu bubeho; kho obulafu 
nibubaho. 4 Nyasaye nalola obulafu, mbu nobu- 
layi; Nyasaye niyaahukhasia obulafu nende 
eshiilima. 5 Mana Nyasaye yalanga obulafu 
mbu Eshiteere/ khandi eshiilima nashilanga mbu 
Eshilo.^ Nikubaho mungoloobc, nikubaho 
mukamba, inyanga* ndala. 

6 Nyasaye naboola ari Eshilama eshibambukhu 
shibeho hakari wamatsi, okhwahukhasia amatsi 
yaka nende yaka. 7 Nyasaye nakhola ' eshilama 
eshibambukhu, niyaahukhasia amatsi akaliho hasi 
weshilama nende amatsi akaliho hekulu weshi- 
lama; nikaba kario. 8 Nyasaye nalanga eshilama 
eshio mbu Likulu. Nikubaho mungoloobe, 
nikubaho mukamba, inyanga yakhabili. 

9 Nyasaye naboola ari Amatsi akali hasi weli- 
kulu kakhimg'aasibwe halala, habundu ahoomu 
naho haloleshe; nikaba kario. 10 Nyasaye 
nalanga ahoomu mbu Eshibala; khandi okhu- 
khimg'aasibwa khwamatsi yalanga mbu Tsi- 
nyanza; Nyasaye nalola mbu nobulayi. 
II Nyasaye naboola ari Eshibala shimele obu- 
nyasi, nemiani ^ echibalusinjia tsimwo, nende shia 
omusaala kwebiamo okwamanga ebiamo ebiei- 
mbia® yakwo, ebilimwo imwo yakwo, khushibala; 
nikaba kario. 12 Eshibala nishimela obunyasi, 
nemiani echibalusinjia tsimwo tsieimbia yachio, 
nende shia omusaala okwamanga ebiamo, ebi- 
limwo imwo yakwo, ebieimbia yakwo j Nyasaye 
nalola mbu nobulayi. 13 Nikubaho mungo- 
loobe, nikubaho mukamba, inyanga yakhataru. 

14 Nyasaye naboola ari Bibeho ebiashilo mu- 
shilama eshibambukhu shielikulu okhwahukhasia 
eshiteere nende eshilo; nabio bibe biebilolelo, 
ebietsinduukho,^" khandi ebietsindaalo nende 
emiyika; 15 nabibe ebiashilo mushilama eshiba- 
mbukhu shielikulu okhwashila eshialo;^^ nikaba 
kario. 16 Nyasaye yakhola ebiashilo ebikali^^ 
bibili bienebio; eshiashilo eshikhongo okhuruka 



eshiteere, nende eshiashilo eshituutu okhuruka 
eshilo, Idiandi nende tsinyininyini . * ^ 17 Nyasaye 
nabihaana mushilama eshibambukhu shielikulu 
mbu biashilenje eshialo, 18 khandi nende okhu- 
ruka eshiteere nende eshilo, nende okhwahu- 
khasia obulafu nende eshiilima j Nyasaye nalola 
mbu nobulayi. 19 Nikubaho mungoloobe, niku- 
baho mukamba, inyanga yakhane. 

20 Nyasaye naboola ari Mimiatsi biselase- 
lemwo ebilonje ebili nende obulamu, amanyonyi 
nako kapulushe ikulu weshibala mushilama eshi- 
bambukhu shielikulu. 21 Nyasaye nalonga emi- 
nyeeni emikhongo, nende ebili-mwoyo ^* biosi 
ebimoolanga ebiselasela mumatsi, shinga olwa 
tsimbia tsiabio tsili, nende buli linyonyi elili 
nende tsimbaha, shinga olwa imbia yalio yili; 
Nyasaye nalola mbu nobulayi. 22 Nyasaye nabi- 
heelesia ikhabi, naboola ari Mwibulane nimwi- 
njiha, nimwitsula mumatsi akali mimyanza, 
amanyonyi nako keenjihe khushibala. 23 Niku- 
baho mungoloobe, nikubaho mukamba, inyanga 
yakharaano. 

24 Nyasaye naboola ari Eshibala shirusie shia 
eshili-mwoyo, shinga olwa imbia yashio yili, mbu 
tsisolo, nende shia eshimoolanga, nende shia eshi- 
lamu eshiokhushialo shinga olwa imbia yashio 
yili; nikaba kario. 25 Nyasaye nakhola shia 
eshilamu eshiokhushialo shinga olwa imbia yashio 
yili, netsisolo khumbia yatsio, nende shia eshi- 
moolanga khwiloba khumbia yashio; Nyasaye 
nalola mbu nobulayi. 

26 Nyasaye naboola ari Khukhole omundu 
khwikondo lieefwe, shinga okhufwana khweefwe; 
khandi baruchenje tsinyeeni etsiomunyanza, 
nende amanyonyi akokhwikulu, nende tsisolo, 
nende eshialo shiosi, nende buli shindu eshimoo- 
langa khushialo. 27 Nyasaye nalonga omundu 
khwikondo lilie omwene, khwikondo liaNyasaye 
nilio elia yamulonjelamwo; omusaatsa nende 
omukhasi yabalonga. 28 Nyasaye nabaheelesia 
ikhabi; khandi Nyasaye yababoolela ari Mwibu- 
lane nimwinjiha, nimwitsula mushibala, nimushi- 
hula; khandi muruchenje tsinyeeni etsiomu- 
nyanza, nende amanyonyi akokhwikulu, nende 
buli shili-mwoyo shiosi eshichendanga khushi- 



* eshialo. ^ oluliba. ' nasunga. * omubasu, kumuusi. ^ obutukhu. " litikhu. 

' nalomba. * emimela echishila obunyasi, nichilema khumisaala. ^ ikholo, olukano, imbila. 

*° ebise ebikhoyeele. 11 eshibala. ^^ ebikhongo. ^^ tsing'eniesi. " ebilamu. 



GENESIS 1-2 



bala. 29 Nyasaye naboola ari Lole, emuheelesiye 
bull miani echibalusinjia imwo echili khushibala 
shiosi, nende buli rrmsaala okulimwo ebiamo 
biakwo ebili nende imwo; khwin3nve bilabee- 
tsanga ebiliibwa bieenywe; 30 khandi khubuli 
shilaniu eshiokhushibala, nende khubuli linyonyi 
eliokhwikulu, nende khubuli shindu eshimoo- 
langa khushibala, eshilimwo obulamu, ndabihee- 
lesiye buli miani chiamasaafu bibe ebiliibwa; 
nikaba kario. 31 Nyasaye nalola buli shindu 
shiosi eshia yali nakholile, mbu neshilayi muno. 
Nikubaho mungoloobe, nikubaho mukamba, 
in3^anga yakhasasaba. 

2Kho likulu nende eshibala biamalilisibwa, 
nende ebiamwo biosi shinga amahe. 2 Mana 
khunyanga yomusaafu Nyasaye yali namalile emi- 
limochie echia yali nakholile; nahuluushila 
khimyanga yomusaafu khumilimochie chiosi 
echia yali nakholile. 3 Nyasaye nachiheelesia 
ikhabi inyanga yomusaafu, nachiahula; shichila 
khimj^anga yeneyo niyo eya yahuluushilamwo 
khumilimochie chiosi echia Nyasaye yali nalo- 
njile nende okhukhola. 

4 Shino nishio eshinoko shielikulu nende shie- 
shibala olwa bialongwa. 

Khunyanga eya Omwami Nyasaye yakhole- 
lamwo eshibala nende likulu, 5 shiali nishishili 
okhubakhwo eshimela shiosi eshianabulimo khu- 
shibala, kata emiani chiosi echianabulimo chiali 
nichishili okhiraielakhwo tawe; okhuba Omwami 
Nyasaye yali nashili okhukwisia ifula khushibala, 
kata shiyaliho omundu owokhulima liloba ta; 
6 ne linang'ong'we liabuukha khushialo nilinyisia 
liloba liosi. 7 Omwami Nyasaye nalonga omu- 
ndu olufu^ Iweliloba, nafuuramwo mumooluke 
emiuyachie chiobulamu; omundu naba omwoyo 
okuli nobulamu.2 

Omukunda kzoaEdeni 
8 Omwami Nyasaye naraaka omukunda ena- 
bukwe, eEdeni; ne mubwenomwo naramwo 
omundu owa yali nalonjile. 9 Omwami Nyasaye 
yamesia khwiloba shia omusaala omukaasu okhu- 
lolekha khwakwo, khandi omulayi khulwa ebio- 
khulia; omusaala kwobulamu nakwo khandi 
hakari mumukunda, nende omusaala kwokhu- 
manya obulayi nende obubii. 

10 Omwalo* kwarula muEdeni okhunyisia 
omukunda; nokhurula yaho kwakabukhana, ni- 



kwikhola emiombe chine. 11 Eliira liokwambeli 
niPishoni; nikwo okwabotokhana eshibala eshi- 
lamba* shiaHawila, eshilimwo itsahaabu; 12 ne 
itsahaabu yeshibala eshio neindayi; jdhho nende 
ibetola® nende oruchina rwaonikisi.® 13 Eliira 
liomuchela kwakhabili niGihoni; nikwo okwa- 
botokhana eshibala eshilamba shiaEtiopia. 
14 Neliira liomuchela kwakhataru niHidekela; 
nikwo okwabira imbeli waAshuru. Nomuchela 
kwakhane niEufurate. 

15 Omwami Nyasaye nabukulu omundu oyo, 
namura mumukunda kwaEdeni, okhukulima 
nokhukulinda. 16 Omwami Nyasaye nalaka 
omundu oyo ari Khushia omusaala okwomimiu- 
kunda, olie shinga olwa wenyile; 17 ne khumu- 
saala okwokhumanya obulayi nende obubii, 
oraliakhwo tawe; shichila khunyanga eya ola- 
liakhwo, okhuula ofwe. 

18 Omwami Nyasaye naboola ari Shibuli 
bulayi omundu imo okhuba yenyene ta; ndala- 
mukholela omukhoonyi oumukhoyeele. 19 No- 
khurula mwiloba Omwami Nyasaye yakhola shia 
eshilamu eshiomushitsiimi, nende shia linyonyi 
eliokhwikulu, naleerela omimdu oyo alole shinga 
olwa yakhabikulikha ameera; mana eliira liosi 
elia omundu oyo yakulikha shia eshili-mwoyo 
shiosi, lienelo niliba eliira liashio. 20 Omundu 
oyo nakulikha tsisolo tsiosi ameera, nende ama- 
nyonyi akokhwikulu, nende shia eshilamu eshio- 
mushitsiimi; ne shiyanyoolekhamwo omukhoonyi 
oumukhoyela Adamu ta. 21 Omwami Nyasaye 
naheelesia Adamu tsindoolo tsinyinji, nitsimuyila; 
mana nayinia olubafulwe lidala nakalusiaho 
inyama habundu hatsana; 22 nolubafu olwa 
Omwami Nyasaye yali nayiniye muAdamu, nalu- 
longa omuldiasi, namuleerela Adamu. 23 Naye 
Adamu naboola ari Uno bulaano nelikumba elio- 
khumakumba akomubili kwanje, khandi inyama 
eyokhimyama yomubili kwanje; akulikhwe mbu 
Omukhasi,' shichila yayinibwa mu Omusaatsa.^ 
24 Khulweshio omusaatsa alalekhanga samwana 
nende nyina, ahambaane nende omukhasiwe; 
nabo balabeetsanga omubili mulala. 25 Ne bali 
eshihechenye ® bombi, Adamu nende omukha- 
siwe, ne shibalolakhwo tsisorii tawe. 

Okhukzva khzvabandu 

3Ne inzokha^'^ yali injesichesi okhuyomba shia 
eshilamu eshiomushitsiimi eshia Omwami 
Njrasaye yali nalonjile. Niyireeba omukhasi yiri 
Nitoto, mbu Nyasaye yamubooleele mbu shimu- 



^ olukuushi, olufukhulu. 

* likhuwa lino muluHeburania ni NEPHESH CHAI; muluSwah. ni NAFSI HAL 
^ omuchela. 

* eshichima; shiosi. 

* mbu obulimbo, kata ilulu indafii. 

* nU>u akhachina khandi akhalayi akhanyinanyinu, khobukondo bwelisuutsa, kata obwobulimo. 
' muluHeburania ni ISSHAH. 

8 muluHeb. ni ISH. 

* eshichula. 
" indemu. 



GENESIS 3,4 



laliitsangakhwo khushia omusaala kwosi okwomu- 
mukunda, ta? 2 Omukhasi nakalusia inzokha ari 
Khubiamo biemisaala chiomiimukundaj khulii- 
tsenjekhwo; 3 ne khubiamo biomusaala okuli 
hakari womukunda, Nyasaye yasunjile ari Mura- 
bilia kata okhutiilakhwo tawe; mwakhafwa. 
4 Inzokha niyiboolela omiikhasi yiri Okhufwa 
shimulafwa tawe; 5 okhuba Nyasaye yamanya 
mbu khunyanga eya mulaliakhwo, tsimoni tsiee- 
nywe tsilalaba, nimuba shinga Nyasaye, nimu- 
manya amalayi nende amabii. 6 Nolwa omu- 
khasi yalola omusaala nikuh omulayi khulwa 
ebiliibwa, khandi nikunyonya tsimoni, khandi 
mbu nomusaala okwenyekha khulwa okhuchesi- 
hasia, yabukulakhwo khubiamo biakwo, nalia; 
naheelesiakhwo omusaatsawe, yesi nalia. 7 Mana 
tsimoni tsiabwe bombi tsialaba, nibamanya 
shinga olwa bali eshihechenye; nibanaba ama- 
saafu kemikhu5ru nibeeboha. 

8 Nibahulila omwoyo kwOMWAMi Nyasaye 
nachendanga mumukunda isi^ niyakhanyirakhwo; 
Adamu nende omukhasiwe nibeebisila Omwami 
Nyasaye mumisaala echiomumukunda. 

9 Omwami Nyasaye nalanga Adamu, namureeba 
ari Oli heena? 10 Naye nakalusia ari Embuliile 
omwoyokwo mumukunda, niria, okhuba embeele 
eshihechenye; mana nindibisa. 11 Naye nareeba 
ari Niwina oukhubooleele shinga olwa oli eshihe- 
chenye? Oliilekhwo khumusaala okwa ndakhu- 
kaania mbu oraliakhwo ta, noho? 12 Adamu 
naye ari Omukhasi owa wambeelesia mbu khu- 
menye ninaye, niye oumbeelesiye khumusaala, 
mana nindia. 13 Omwami Nyasaye nareeba 
omukhasi mbu Nelikhuwa shiina lino elia okho- 
lile? Omukhasi naboola ari Inzokha yingaatiye, 
nindia. 14 Omwami Nyasaye narumbulila inzo- 
kha mbu 

Olv/a okholile likhuwa lino, 

oli mushilaamo shiobubii eshikhwahukhasia 
nende tsisolo tsiosi, 

nende shia eshilamu shiomushitsiimi; 

olamoolanga nende indayo, 

khandi olaliitsanga olufu 

tsindaalo tsiosi tsiobulamubwo; 

15 khandi ndalaraho obusuku hakariwo nende 

omukhasi, 
khandi nende hakari wolwibulolwo nende 

olwibulolwe; 
Iwo lulisasaaka omurwekwo, 
nawe olimurema eshisiisiloshie. 

16 Naboolela omukhasi ari 

Ndalameeta obunyakhanibwo nende okhuhela 

inda; 
oleebulilanga abaana mukhunyakhana, 
khandi obwikombibwo bulabeetsanga khumu- 

saatsawo. 



naye alakhurukanga. 

17 Narumbulila Adamu ari 

Okhuba orechelesiye okhusimga khwomukha- 

siwo, 
nolia khumusaala 
okwa ndakhukaania mbu 
Oraliakhwo tawe; 
kho liloba lili mushilaamo shiobubii khulu- 

Iwo; 
khulio olaliilanga mimiunyakhano tsindaalo 

tsiosi tsiobulamubwo; 

18 khandi lilakhumelela tsisasaari nende amara- 

kalu; 
nawe olaliitsanga eliani eliomumukunda; 

19 muluchesi olwokhubwenibwo 
olaliitsangamwo ebiliibwa 
okhuula olwa olakalushila liloba; 
shichila nilio elia warusibwamwo; 
okhuba oli olufu, 

khandi olikalushila olufu. 

20 Adamu namukulikha omukhasiwe eliira 
mbu Hawa,^ shichila niye nyinabwe bosi abali 
mwoyo. 21 Omwami Nyasaye nabakasilia 
Adamu nende omukhasiwe ebiifwalo biamaseelo 
nabafwalakhwo , 

22 Omwami Nyasaye nasunga ari Lole, omu- 
ndu uno yeekholile shinga mulala khwifwe, okhu- 
manya obulayi nende obubii; ne bulaano, mbu 
aleshe okhunyiila omukhonokwe abukulekhwo 
nende khumusaala kwobulamu, nalia nayindila 
obushia nobushia; — ^23 kho Omwami Nyasaye 
yamurusia mumukimda kwaEdeni, mbu alime 
liloba elia yarusibwamwo. 24 Kho yeelusia 
omundu oyo; naraho abakerubi* khulubeka 
Iwebukwe Iwomukunda kwaEdeni, khandi olu- 
memu Iwomulilo shinga olukanga olushiukha- 
nanga tsimbeka tsiosi, okhulinda injila eyitsia 
hamusaala kwobulamu. 

^ eshialo. 

^ muluHeb. HAWA == obulamu, kata okhuba mwoyo. 

' Abakerubi nibo abamalaika ahalindi; sooma nende Ex. 25. 18-20, khandi 37. 7-9. 

* muluHeb. KANA = okhunyoola. 



